Na temelju članka 6. Zakona o kulturnim vijećnicima i financiranju javnih potreba u kulturi („Narodne novine“ broj 83/22) i članka 46. Statuta Općine Kloštar Podravski („Službeni glasnik Koprivničko-križevačke županije“ broj 4/21), općinski načelnik Općine Kloštar Podravski podnosi

I Z V J E Š Ć E

o izvršenju Programa javnih potreba u kulturi

na području Općine Kloštar Podravski u 2022. godini

I.

Izvješćem o izvršenju Programa javnih potreba u kulturi na području Općine Kloštar Podravski u 2022. godini (u daljnjem tekstu: Izvješće) obuhvaćene su aktivnosti i djelatnosti u kulturi koje se financiraju iz Proračuna Općine Kloštar Podravski u 2022. godini.

II.

Program javnih potreba u kulturi na području Općine Kloštar Podravski u 2022. godini (u daljnjem tekstu: Program) donesen je 6. prosinca 2021. godine te je objavljen u „Službenom glasniku Koprivničko-križevačke županije“ broj 28/21.

III.

Javne potrebe u kulturi ostvaruju se:

- djelovanjem udruga u kulturi, te promicanjem i poticanjem umjetničkog i kulturnog stvaranja,

- investicijskim održavanjem i adaptacijom objekata kulture, sakralnih objekata i spomenika kulture,

- akcijama i manifestacijama u kulturi koje će pridonijeti razvitku i promicanju kulturnog života,

- održavanjem i nabavom nove opreme,

- stručnim radom u području kulture.

IV.

U tijeku 2022. godine iz Programa planirano je i ostvareno:

Planirano u kunama Ostvareno u kunama

Knjižnicu i čitaonicu „Fran Galović“ Koprivnica-bibliobus 5.000,00 kuna 3.500,00 kuna,

Za redovnu djelatnost udruga 210.000,00 kuna 272.200,00 kuna,

Izrada spomenika 7.000,00 kuna 0,00 kuna,

Izrada kipova na spomen obilježje „Hrvatski Velikani“ 110.000,00 kuna 0,00 kuna.

V.

Ovo Izvješće stupa na snagu osmog dana od dana objave u "Službenom glasniku" Koprivničko-križevačke županije.

OPĆINSKI NAČELNIK

OPĆINE KLOŠTAR PODRAVSKI

KLASA: 611-01/23-01/01

URBROJ: 2137-16-01/01-23-01

Kloštar Podravski, 23. svibnja 2023.

OPĆINSKI NAČELNIK:

Siniša Pavlović